Doučovanie žiakov 1. a 2. ročníka – Mgr. M. Bedriová

Doučovanie žiakov 1. a 2. ročníka prebieha po vyučovaní a je zamerané na utváranie a rozvíjanie komunikačných schopností, precvičovanie čítania a upevňovanie vedomostí zo slovenského jazyka. Žiaci pracujú hlavne na počítači v edukačných programoch Sebran a GCompris v sekciách čítacie aktivity kde tvoria slová, dopĺňajú chýbajúce písmená a slabiky, hrajú slovné pexeso. V prezentáciách v programe eBeam skladanú slabiky, priraďujú ich k obrázkom, delia slová na slabiky, vyhľadávajú jednoslabičné a viacslabičné slová, precvičujú pravopis po tvrdých a mäkkých spoluhláskach a pravopis slov s dvojhláskami. Písané tvary písmen precvičujú pri vypracovávaní interaktívnych pracovných listov, v ktorých priraďujú písmená a slabiky k obrázkom, dopĺňajú písmená do slov, tvoria slová, vety a príbehy. Žiaci radi chodia na doučovanie, pretože ich zaujíma práca s počítačom, pri ktorej si precvičujú a upevňujú vedomosti zo slovenského jazyka a zároveň rozvíjajú komunikačné schopnosti.